Rozsudok Súdneho dvora (druhá komora) z 18. decembra 2025 (návrh na začatie prejudiciálneho konania, ktorý podal Juzgado de lo Mercantil no 1 de Alicante – Španielsko) – Deity Shoes, S.L./Mundorama Confort, S.L., Stay Design, S.L
(vec C-323/241, Deity Shoes)
„Návrh na začatie prejudiciálneho konania – Duševné vlastníctvo – Dizajny Spoločenstva – Nariadenie (ES) č. 6/2002 – Články 4 až 6 a 14 – Podmienky ochrany dizajnu – Novosť – Osobitý charakter – Znaky vonkajšej úpravy vopred určené treťou stranou – Tvorivá voľnosť pôvodcu pri tvorbe dizajnu – Pojem ‚informovaný užívateľ‘ – Vplyv znakov spojených s módnymi trendmi“
Jazyk konania: španielčina
Vnútroštátny súd, ktorý podal návrh na začatie prejudiciálneho konania
Juzgado de lo Mercantil no 1 de Alicante
Účastníci konania pred vnútroštátnym súdom
Žalobkyňa: Deity Shoes, S.L.
Žalované: Mundorama Confort, S.L., Stay Design, S.L
Výrok rozsudku
Nariadenie Rady (ES) č. 6/2002 z 12. decembra 2001 o dizajnoch spoločenstva, a najmä jeho články 4 až 6, v spojení s článkom 14 tohto nariadenia
sa majú vykladať v tom zmysle, že:
že na to, aby majiteľ alebo pôvodca dizajnu Spoločenstva mal ochranu priznanú tomuto dizajnu, nemusí okrem splnenia podmienok novosti a osobitého charakteru preukázať, že tento dizajn je výsledkom minimálnej miery tvorivej činnosti.
Článok 6 nariadenia č. 6/2002
sa má vykladať v tom zmysle, že:
na jednej strane skutočnosť, že dizajny vykazujú znaky vonkajšej úpravy vopred určené dizajnom ponúkaným v katalógu dodávateľa pôvodcovi týchto dizajnov a že úpravy, ktoré v uvedených dizajnoch vykonal tento posledný uvedený, sú len drobné a týkajú sa súčastí ponúkaných týmto dodávateľom, nemôže sama osebe brániť uznaniu ich osobitého charakteru v zmysle tohto článku 6. Na druhej strane módne trendy nemôžu obmedziť mieru tvorivej voľnosti pôvodcu takým spôsobom, že menšie rozdiely medzi jedným alebo viacerými skoršími dizajnmi a predmetným dizajnom môžu postačovať na to, aby tento posledný uvedený dizajn vyvolal u informovaného užívateľa celkový dojem odlišný od dojmu, ktorý vyvolávajú tieto skoršie dizajny, a mal tak osobitý charakter. Znaky dizajnu, ktoré vyplývajú z takýchto trendov, nemôžu mať menší význam na celkový dojem, ktorý tento dizajn vyvoláva u takéhoto užívateľa.
____________
1 Ú. v. EÚ C, C/2024/5207.